4 медала и съдийски степени за СК „Черен Дракон“ от Балканската купа!
В периода 11-14.12.2014 г. в град Бургас се състоя **Първата открита балканска регионална купа по Ушу**. Участваха отбори от четири страни - Румъния, Сърбия, България и Русия. Проведе се съдийски курс по състезателни и традиционни стилове, както и по санда. Присъстваха президентите на федерациите на Сърбия, Румъния и България, както и вице-президентът на Европейската федерация Петру Гриндеану.

Спортен клуб "Черен Дракон" отново пожъна успехи със своите състезатели. Георги Антонов спечели 2 златни медала в дисциплините Тай Чи Традиционен Ян стил - ръчна форма и форма със сабя, както и бронзов медал в дисциплината Тай Чи Традиционни дълги оръжия - форма с алебарда. Росен Танчев спечели златен медал с представянето си в Тай Чи Традиционен Чън стил - ръчна форма.

Ръководителят и главен инструктор на СК "Черен Дракон", Петър Драгоев, старши инструкторът Калин Петков и инструкторът по Ян стил Димитър Михайлов, преминаха съдийския курс и успешно положиха изпити за съдии Клас „ c” по състезателно и традиционно Ушу към Европейската федерация по Ушу. По време на самото състезания за пореден път те се отличиха с безпристрастна и професионална съдийска работа.